**ანაბელა ეივერი ტორნი** (ინგლ. Anabella Avery Thorne; დ. 8 ოქტომბერი, 1997) — ამერიკელი მსახიობი, მომღერალი, პროდიუსერი და მოდელი. სანამ დისნეის სერიალ „Shake It Up"-ში (2010-2013) მიიღებდა მონაწილეობას, ითამაშა რუთი სპაივის როლი სატელევიზიო სერიალ „My Own Worst Enemy"-ში (2008), ხოლო ტენსი ჰენრიკსონი სატელევიზიო დრამა სერიალის, „დიდი სიყვარული"-ის მეოთხე სეზონში. მან ფეიჯ ტოუნსენის როლი Freeform-ის დრამა სერიალ „ცნობილი და შეყვარებული"-ში ითამაშა, 2017-2018 წლებში. იგი გადაღებულია რამდენიმე ფილმში, მათ შორისაა: „არეულები"(2014), „დაფი"(2015), „ელვინი და თახვები:ნატეხი გზა"(2015), ერთ ტალღაზე"(2017), „მოჩვენება: გამოღვიძება"(2017), „ძიძა"(2017), „შუაღამის მზე"(2018), „მკვლელი ნაცია"(2018).

ადრინდელი ცხოვრება
------------------

ანაბელა ეივერი ტორნი 1997 წლის 8 ოქტომბერს, ფლორიდის შტატში დაიბადა. არის თამარა ტორნისა და დილენსეი რეინალდო ტორნის ქალიშვილი. ჰყავს ორი უფროსი და კაილი და დანი, და აგრეთვე ძმა-რემი, სამივე მათგანი მსახიობია. მამამისი რომელიც წარმოშობით კუბელი იყო, 2007 წელს ავტოსაგზაო შემთხვევით გარდაიცვალა. ბელა ეთნიკური წარმომავლობით იტალიელი, ინგლისელი, გერმანელი და ვალიელია. ბელამ ერთ-ერთ ინტერვიუზე ახსენა რომ მასა და მის 3 და-ძმას მხოლოდ დედამისი ზრდიდა, ხოლო მატერიალური პრობლემების გამო, ბელამ ოჯახის დასახმარებლად მსახიობობა დაიწყო.

კარეირა
-------

ბელა 2012 წელს
ბელამ თავისი სამოდელო კარიერა მაშინ დაიწყო, როდესაც იგი 6 კვირის იყო, იგი გამოჩნდა რამდენიმე ტანსაცმლის ბრენდის რეკლამაში, მათ შორისაა: „Neutrogena", „Texas Instruments", „Guess Jeans", „Tommy Hilfiger", „Candie's", „Ralph Lauren", „Gap", „Diesel" და სხვა. იგი იყო შემდეგი ჟურნალების გარეკნებზე: „Shape", „Seventeen", „Teen Vogue", „Latina", „Gay Times", „Company", „Marie Claire", „CosmoGirl", „Elle", „Glamour" და „GQ". მან მონაწილეობა მიიღო რამდენიმე მუსიკალურ ვიდეოში, მათ შორისაა: ლიამ პეინის „Bedroom Floor"-ი და ლოგან პაულის „Outta My Head".

ტორნი პირველად ეკრანებზე 2003 წელს გამოჩნდა, უმნიშვნელო როლით ფილმში "Stuck on You", სადაც ჯესის როლი შეასრულა. შემდეგ ის, ტელესერიალ „Entourage"-ის ეპიზოდებში გადაიღეს. მეორე ხარისხოვანი როლი ითამაშა 2008 წელს სერიალში „October Road"-ში. 2010 წელს მან მთავარი როლი მიიღო ტელესერიალში - „Shake It Up!", სადაც სისი ჯონსის როლი ითამაშა.

ბელა, 2010 წელს ტელესერიალში „My Own Worst Enemy"-ში შესრულებული როლისთვის დაჯილდოვდა პრემიით „ახალგაზრდა მსახიობი". 2014 წლის 16 მაისს, მისი სინგლის „Call it Whatever"-ის პრემიერა შედგა, ხოლო, 29 მაისს ამ სიმღერის კლიპი გამოიცა. მოგვიანებით, ეს სიმღერა მის სადებიუტო ალბომში „Jersey"-ში მოხვდა.

პირადი ცხოვრება
---------------

2014-2016 წლებში ბელას სასიყვარულო რომანი ჰქონდა მსახიობ გრეგ სალკინთან, 2016 წლის 23 აგვისტოს, სოციალური ქსელის საშუალებით ბელამ განაცხადა რომ იგი ბისექსუალია.

სქოლიო
------

1. ↑  Tehrene Firman. Bella Thorne Refuses to Auto-Tune Her Music Like Other Disney Stars. J-14. ციტირების თარიღი: September 28, 2014.
2. ↑  Tamara Thorne.  დაარქივებულია ორიგინალიდან — 2020-05-26. ციტირების თარიღი: 2020-02-25.
3. ↑  Meet Young Star and Rescue Volunteer Bella Thorne. BellaDOG Magazine.  დაარქივებულია ორიგინალიდან — ნოემბერი 9, 2014. ციტირების თარიღი: August 17, 2014.
4. ↑  Lee Hernandez (July 6, 2011). "EXCLUSIVE: Bella Thorne Wants Her ‘Shake It Up!’ Character to be Cuban!" დაარქივებული 2016-04-14 საიტზე Wayback Machine.. *Latina*; accessed January 7, 2016.
5. ↑  Isaac, Paulina Jayne (July 21, 2017). „Bella Thorne Pens a Song "About Dying Alone" in Honor of Her Late Father". *In Touch Weekly*.
6. ↑  Yahoo! Celebrity Staff.  (November 13, 2014) Bella Thorne Explains Sharing Her Father's Death and More in New Book. *Us Weekly*. ციტირების თარიღი: July 2, 2019.
7. ↑  „Delancey Rey Thorne's Obituary on Sun-Sentinel". *Sun-Sentinel*. April 20, 2007.
8. ↑  Marr, Madeleine (November 14, 2014). „Actress Bella Thorne signing copies of 'Autumn Falls'". *Miami Herald*.
9. ↑  Hernandez, Lee.  (June 27, 2012) 'Shake It Up' Star Bella Thorne On Being Cuban: 'A Lot Of People Think I'm Lying' (EXCLUSIVE). *HuffPost*. ციტირების თარიღი: May 19, 2019.
10. ↑  Midkiff, Sarah.  (April 22, 2017) Bella Thorne Said She Took Her Disney Role To Save Her Family From Homelessness. *Refinery29*. ციტირების თარიღი: May 20, 2019.
11. ↑  Mike Vulpo.  (June 28, 2016) Why Did Bella Thorne and Gregg Sulkin Break Up? Actors Say They’ll ‘Always Love Each Other’. *International Business Times*. ციტირების თარიღი: June 28, 2019.
12. ↑  Mike Vulpo.  (August 23, 2016) Bella Thorne Grateful for All the "Accepting" Messages After Revealing She Is Bisexual. *E!*. ციტირების თარიღი: August 23, 2016.